# Algirdas Paleckis

### Straipsnis iš Vikipedijos, laisvosios enciklopedijos.

Algirdas Paleckis (g. 1971 m. gegužės 20 d. Berne, Šveicarija) – Lietuvos politinis bei visuomenės veikėjas.

## [taisyti] Biografija

Justo Vinco Paleckio sūnus. 1989 m. baigė Vilniaus 27-ąją (Jono Basanavičiaus) vidurinę mokyklą, 1994 m. baigė Vilniaus universitetą, žurnalistas ir tarptautinių santykių specialistas. 1994 – 1995 m. tarptautinius santykius studijavo Paryžiaus administravimo institute.

1994 m. Lietuvos Respublikos Užsienio reikalų ministerijos santykių su Europos Sąjunga skyriaus tarnautojas, 1997 – 2001 m. Briuselyje Lietuvos Respublikos misijos prie ES pirmasis sekretorius, atsakingas už ryšius su Europos Parlamentu, švietimo, mokslo ir kultūros programas, ryšius su žiniasklaida. 2001 m. Užsienio reikalų ministerijos Vakarų Europos šalių skyriaus vedėjas, 2003 m. Seimo pirmininko pavaduotojo patarėjas, 2004 m. – Seimo Socialdemokratinės koalicijos frakcijos referentas. Nuo 2004 m. Seimo narys.

2003 m. Lietuvos socialdemokratų partijos Vilniaus skyriaus narys, LSDP spaudos tarnybos vadovas, tarptautinis sekretorius, nuo 2006 m. Vilniaus skyriaus pirmininkas.

Moka anglų, prancūzų, rusų, vokiečių kalbas. Žmona Olga, dukra Kotryna, sūnus Andrius.

## [taisyti] Bibliografija

- Ties Europos greitkeliu: Briuselio užrašai. Vilnius, Baltos lankos, 2001
- Mes ir ES. Vilnius, Vertimo, dokumentacijos ir informacijos centras, 2002. Bendraautoris.

## [taisyti] Nuorodos

- Asmeninis tinklapis

Rodomas puslapis "http://lt.wikipedia.org../../../a/l/g/Algirdas_Paleckis_a5ee.html"

Kategorijos: Vilniaus politikai | Seimo nariai

##### Views

- Straipsnis
- Aptarimas
- Dabartinė versija

##### Paieška